JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Valitsuse moodustamises terendab kokkulepe
Pinged Iisraeli ja Jordaania vahel
Kas Hamas otsib pikemat vaherahu?
Iisraeli parlamendi Knesseti tähtaeg leida vähemalt 61 rahvaesindajat
mõne peaministrikandidaadi toetuseks on lõppemas,
kuid katseid vältida kolmandaid valimisi jätkati ka käesoleval nädalal.
Pühapäeva, 1. detsembri hilisõhtul
jõudsid Benny Gantz ja Benjamin Netanyahu kokkuleppele
ühise valitsuse moodustamises. Esialgsetel andmetel
olevat Netanyahu nõustunud vähendama oma nõudmist
olla peaminister kaks esimest aastat vaid ühele aastale.
Seejärel oleks Benny Gantzi kord, kuid vaid pooleks aastaks,
ja seejärel uuesti Netanyahu kord.
See kokkuleppevorm võib lõhkuda Sinivalge bloki,
sest vähemalt Yair Lapidi grupp
ei taha olla Netanyahu juhitud valitsuses.
Läbirääkimised on veel pooleli ses osas, kuidas sealt edasi minna,
kuid nii välditaks kolmandaid valimisi, mida ei soovi kumbki pool,
ja veel vähem Iisraeli rahvas.
Jeruusalemma vanalinna Juudi kvartali elanikud ja kaupmehed
on valmis jõulisteks protestideks, kui linn lubab moslemitel taasavada
kaua suletud olnud Sidna Omari mošee
Hurva sünagoogi kõrval.
Kõne all on aastakümneid suletud olnud mošee,
mis asub sel Juudi kvartali tänaval, mille kaudu pääseb Templimäe juurde
ja juutidele tähtsa Nutu- ehk Läänemüüri juurde,
ning mille lähedal asub mitmeid ortodoksi juutidele tähtsaid usukoole.
Jeruusalemma vanalinn on jagatud nelja usundi kvartaliteks
ja neid on siiani respekteeritud, et konflikte vältida.
Nüüd, kui lubatakse mošee avada, on peaaegu võimatu konflikte vältida.
See puudutab eriti moslemeile tähtsat ramadaanikuud
ja juutidele tähtsat Yom Kippuri püha,
mil kitsas piirkonnas tunglevad suured rahvamassid.
Projekti rahastav Jordaania valitsus
on võtnud Iisraeli suhtes uue, agressiivsema seisukoha,
mis on eelkõige seotud siseriikliku valitsusvastase survega
Moslemivennaskonna poolt suhete jahendamiseks Iisraeliga.
Selle suhtes, kas käesolev teema on eelmisega seotud,
toimetus veel seisukohta ei võta,
kuid Jordaania armee alustas eelmine nädal
ca nädala kestnud sõjalist õppust,
kus simuleeriti võimalikku sõda Iisraeli vastu.
Õppuse nimega "Karameh' mõõgad"
viidati 1968. a Jordaania
ja Palestiina Vabastusorganisatsiooni PLO relvastatud tiiva Fatah' ühisele
nn Karameh' lahingule Iisraeli vastu.
Jordaania kuningas Abdullah II
jälgis koos mitmete ministritega isiklikult õppusi,
mis signaliseeris Iisraelile,
et asi polnud vaid Jordaania armee tavalises igaaastases õppuses.
Jordaania televisioonis edastatud ülevaates täpsustati,
et õppus keskendus riigi läänepiiril
Läänest ehk Iisraeli suunalt tuleva rünnaku tõrjumisele.
Jordaanial ja Iisraelil on kehtiv rahuleping
juba 1994. aastast.
Selle allkirjastasid praeguse kuninga isa Hussein
ja toonane Iisraeli peaminister Yitzhak Rabin.
Lõuna-Ameerika riik Boliivia
teatas 28. novembril välisminister Karen Longarici kaudu
diplomaatiliste suhete taastamisest Iisraeliga.
Suhted olid katkenud 11 aastat,
riigi eelmise presidendi Evo Moralese karmi Iisraeli-vastase poliitika tõttu.
Praegu Mehhikos eksiilis elav Morales kritiseeris jõuliselt Iisraeli
2014. a Hamasi vastu peetud sõja pärast.
Iisraeli välisminister Yisrael Katz vastas Boliivia välisministrile
ja tänas soojalt riigi valitsust uue hoiaku eest Iisraeli suhtes.
Hetkel pole Boliivia veel teatanud
võimaliku saatkonna avamisest Jeruusalemmas.
Gazat valitsev Hamas on võtnud viimastel nädalatel uue hoiaku
Iisraeli ja selle armee tegevuse suhtes.
Kuigi Gazast on tulistatud regulaarselt Iisraeli suunas mõningaid rakette,
on nende eest vastutanud peamiselt PIJ ehk Palestiina Islamidžihaad,
mitte Hamas.
Iisrael peab siiski Hamasi vastutavaks kõige Gaza sektoris toimuva eest,
seepärast on vastatud raketitulele
nii PIJ kui Hamasi baaside hävitamisega,
hoolimata Hamasi mõõdukamast hoiakust.
Analüütikute hinnangul näib nüüd,
et Netanyahu taktika mõjub üha tõhusamalt
ja Hamasi tegevusvõimalused kahanevad jätkuvalt.
See ilmneb selgelt ka selles, et viimased kolm nädalat
pole Hamas andnud luba iganädalasteks protestideks piiritaral.
Rühmitus on hakanud ka piirama Islamidžihaadi rakettide tulistamist,
sest Iisraeli karistusmeetmed
on suunatud mõlema rühmituse baaside pihta.
Iisrael omakorda on lasknud Qataril aidata Hamasi suurte summadega,
edastanud Gazasse elektrit
ja suurendanud väikelaevade kalastustsooni 27 kilomeetrile.
See kõik võib olla tänu Iisraeli pikaaegsele tööle
Hamasi tegevusevõimaluste takistamisel ja piiramisel
nende majandus- ja sõjalise taristu regulaarse hävitamisega.
Ka gazalased on hakanud Hamasi vastu protestima.
Rahval on selgelt mõõt täis kasututest meeleavaldustest ja märulitest,
mil pole siiani kunagi olnud mingit positiivset mõju tsiviilelanike eludele.
Egiptus on Hamasile juba kaua survet avaldanud
pigem kõnelustelauda tulla kui tuuleveskitega võidelda.
Ka Iisraeli opositsioon,
kes on kritiseerinud Netanyahu mõõdukat poliitikat Hamasi suhtes,
pole olnud vastu Hamasi-poolsele uuele suunale.
Katoliku Kiriku pea paavst Franciscus ja palestiinlaste juht Mahmoud Abbas
kohtusid umbes nädala eest,
mille tulemusel saatis Vatikan Petlemma haruldase jõulukingi.
Tegu on väikese puutükiga,
mis Katoliku Kiriku väitel pärineb sõimekünast,
kus väike Jeesus 2000 aasta eest Petlemmas
oma esimesed elutunnid veetis.
Linnapea Anton Salmani sõnul
viidi sõim ja muud vastavad reliikviad Petlemmast ära ca 1000 aasta eest
ja neid hakatakse nüüd hoidma Petlemma Püha Katariina Kirikus,
Sünnikiriku kõrval, nn Sõime väljakul.
Palestiina omavalitsus loodab,
et reliikvia toob turismi tagasi Petlemma,
linnapea Salmani sõnul jõuluveetmiskohta,
kus väike tükike Jeesuse sõimekünast
oleks unustamatu elamus igale kristlasele.
Kristlasi on Petlemmas järel vaid 12 % rahvastikust,
kui 1950. a, kohe pärast vabadussõdu
oli neid veel ca 80 % rahvastikust.
Mainitud reliikviat tuntakse nime all Püha sõim
ja Jeruusalemma patriarh Püha Sofronius
kinkis selle 7. sajandil toonasele paavstile Theodorusele.
See on aeg-ajalt näitusele pandud,
kuid selle päritolu autentsust pole olnud võimalik kinnitada.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee